দিনাক্ষী প্রিয়সাদ

বামিনহেন্নাদিগে দিনাক্ষী প্রিয়সাদ ( ; জন্ম: ১৮ মার্চ ১৯৯০) একজন শ্রীলঙ্কান অভিনেত্রী এবং টেলিভিশন উপস্থাপিকা। দিনাক্ষী তার বাবা দীনেশ প্রিয়দাস পরিচালিত চলচ্চিত্রে মাত্র দুই বছর বয়সে অভিনয়ে আত্মপ্রকাশ করেছিলেন।

 প্রাথমিক জীবন, পটভূমি এবং শিক্ষা 
দিনাক্ষী প্রিয়সাদ শ্রীলঙ্কার কলম্বোতে জন্মগ্রহণ করেছিলেন। তিনি দীনেশ প্রিয়সাদ ও শিরানী প্রিয়সাদের তিন কন্যার মধ্যে প্রথম। তার বাবা দীনেশ একজন বিশিষ্ট চলচ্চিত্র পরিচালক যিনি শ্রীলঙ্কার চলচ্চিত্র জগতের এক অগ্রণী ব্যক্তিত্ব হিসাবে বিবেচিত, তিনিই দেশের চলচ্চিত্রশিল্পে বিভিন্ন প্রযুক্তি এবং গ্রাফিক্স নিয়ে আসেন। তার সবচেয়ে বড় প্রকল্প ১৯৯৫ সালের গামিনী ফোনসেকা অভিনীত দেওমাদারা পালামা যা একটি উচ্চ-অ্যাকশনভিত্তিক চলচ্চিত্র। চলচ্চিত্রটি দিনাক্ষীর মা প্রযোজনা করেন এবং তার বাবা এটি পরিচালনা করেছিলেন। দিনাক্ষীর দুই ছোট বোন, শেশাদ্রি প্রিয়সাদ ১৯৯১ সালের ২রা ডিসেম্বর জন্মগ্রহণ করেন এবং শানুদ্রি প্রিয়সাদ ১৯৯৯ সালের ৮ই সেপ্টেম্বর জন্মগ্রহণ করেন। বড় বোনকে অনুসরণ করে শেশাদ্রি ২০১১ সালে চলচ্চিত্র চ্যালেঞ্জারস (ইয়াওয়ান্বে বাবারু এপি)  চলচ্চিত্রে প্রধান চরিত্রে অভিনয়ের মাধ্যমে চলচ্চিত্রে আত্মপ্রকাশ করে এই শিল্পে প্রবেশ করেছিলেন। কনিষ্ঠতম বোন শানুদ্রি-ও বহু ছবিতে এবং টেলিড্রামায় অভিনয় করেছেন, তিনি রায়গাম টেলি অ্যাওয়ার্ডস ২০০৯-এ একটি বিশেষ জুরি অ্যাওয়ার্ড অর্জন করেছিলেন।

দিনাক্ষী বাঁশবালাপিতিয়ায় হলি ফ্যামিলি কনভেন্টে সাধারণ স্তর (ও/এল) পরীক্ষায় অংশ নিয়েছিলেন এবং রয়্যাল ইনস্টিটিউটে তার প্রাক-বিশ্ববিদ্যালয় শিক্ষা শেষ করেছেন। এরপর তিনি শ্রীলঙ্কার ওপেন বিশ্ববিদ্যালয়ে যোগদান করেন এবং বর্তমানে স্নাতক ডিগ্রির জন্য ইঞ্জিনিয়ারিং পড়ছেন। তিনি শ্রী জয়েওয়ার্দেণপুরা বিশ্ববিদ্যালয়ে মিডিয়া এবং গণযোগাযোগে তার ডিপ্লোমাও করছেন।

 অভিনয় এবং উপস্থাপনা পেশা 
 অভিনয় 
যদিও ১৯৯২ সালে দিনাক্ষী মাত্র ২ বছর বয়সী ছিল, কিন্তু তিনি তার বাবা দীনেশ প্রিয়সাদের অপায়ে থাথপাড়া ৮৪,০০০ চলচ্চিত্রের মাধ্যমে অভিনয়ের সূচনা করেছিলেন। ২০০৯ সালে উপুল শান্ত সন্নাসগালার প্রখ্যাত রোমান্টিক উপন্যাস ওয়াসানা সিহিনায়ার টেলিড্রামা সংস্করণে তিনি প্রথম প্রধান চরিত্রে অভিনয় করেন। এই টেলিড্রামাটি প্রযোজনা ও পরিচালনা করেছিলেন জনক সিরীবর্দন এবং স্ক্রিপ্ট লিখেছিলেন কবিন্দ্য জয়সেকারা। ২০০৯ সালে সন্দগিরি পাওওয়া টেলিড্রামায় তাকে দেখা গিয়েছিল একটি গ্রামাঞ্চলে একজন শিক্ষকের মূল ভূমিকায় অভিনয় করতে। এর চিত্রগ্রহণ কুড়ুনাগলা জেলার চরম কঠোর গ্রামীণ অঞ্চলে করা হয়েছিল। তার পরবর্তী টেলিড্রামাটি ছিল হিথাথা ওয়াহাল ওয়েমি, এটি সারথ কবিরাত্নের জনপ্রিয় চিত্রকাহিনী যা সত্তরের দশকে শিথথারা সাপ্তাহিকটিতে প্রকাশিত হয়েছিল। টেলিড্রামাটি পরিচালনা করেছিলেন মোহন নিয়াজ, যেখানে দিনাক্ষী নিম্মির চরিত্রে অভিনয় করেছিলেন।

দিনাক্ষী চারটি মিউজিক ভিডিওতেও প্রধান চরিত্রে উপস্থিত হয়েছেন, সেগুলো -  শিল্পী তেহান পেরারার উনুহুমা, প্রবুদ্ধ গীতা রুচির ইয়াহামিন দুকা কিয়গান্না, ডাক্তার ব্যান্ডের আয়া এনাথুরা এবং বিলি ফার্নান্দোর রা আহেসে।

 টেলিভিশন 
 বছর শিরোনাম ভূমিকা মন্তব্য ২০০৮ ওয়াসানা সিহিনায়া চাঁপা সাম্বওয়ানা  ২০১০ সন্দগিরি পাওওয়া আনুলা সেরা আগত অভিনেত্রী - সুমাথি টেলি অ্যাওয়ার্ড হিথাথা ওয়াহাল ওয়েমি নিম্মি ২০১২ পিয়াভী থারুসা ইয়া ৪ পরমী আম্মাওয়ারুনে সোনালি  ২০১৪ কালু শেওয়ানাল্লা আর্থারের বোন রায়েনা সমাধি  ২০১৫ মুহুনু পোথা তানিয়া ২০১৭ কোঙ্কলা দনি   ২০১৮ বদ্দাতা সাহা কুলিয়াতা   মিনি গন দেলা ভিক্টোরিয়া ওয়েস  

 চলচ্চিত্রের তালিকা 
 চলচ্চিত্রগুলো এখনও মুক্তি পায় নি
 বছর চলচ্চিত্র ভূমিকা মন্তব্য ১৯৯২ অপায়ে থাথপাড়া ৮৪,০০০ মালিনী'র কণ্যাশিশু শিশু শিল্পী হিসাবে প্রথম চলচ্চিত্র ২০১৩ ডাবল ট্রাবল থেজা  ২০১৫ মি ওয়াগে আদারায়াক সেরিনা মেরিট অ্যাওয়ার্ড, সরস্ববি অ্যাওয়ার্ড, প্রেসিডেন্সিয়াল ফিল্ম অ্যাওয়ার্ড ২০১৬ রান দেদুন্নাক রোশানে'র বোন জুম নাদুলি স্ট্যালা কুরে ২০২০সুপর্ণা    উইশমা    মা   

 তথ্যসূত্র 

 বহিঃসংযোগ 



বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান টেলিভিশন অভিনেত্রী
বিষয়শ্রেণী:২১শ শতাব্দীর শ্রীলঙ্কান অভিনেত্রী‎
বিষয়শ্রেণী:কলম্বোর ব্যক্তি
বিষয়শ্রেণী:শ্রীলঙ্কান নারী মডেল
বিষয়শ্রেণী:শ্রীলঙ্কান চলচ্চিত্র অভিনেত্রী